sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUDUDIDA ATROF TABIIY MUHIT IFLOSLANTIRILGANLIGI VA CHIQINDILAR JOYLASHTIRILGANLIGI UCHUN KOMPENSATSIYA TOʻLOVLARINI QOʻLLASH TARTIBI TOʻGʻRISIDAGI NIZOMGA QOʻSHIMCHA KIRITISH HAQIDA
(resolution, 2019-01-01)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun toʻlovlar tizimini takomillashtirish toʻgʻrisida” 2003-yil 1-maydagi 199-son qarori (Oʻzbekiston Respublikasi QT, 2003-y., 5-son, 35-modda) bilan tasdiqlangan Oʻzbekiston Respublikasi hududida atrof tabiiy muhit ifloslantirilganligi va chiqindilar joylashtirilganligi uchun kompensatsiya toʻlovlarini qoʻllash tartibi toʻgʻrisidagi nizomning 7-bandi quyidagi mazmundagi “e” kichik bandi bilan toʻldirilsin: “e) foydali qazilmalar xom ashyo resurslari sifatida maxsus jihozlangan chiqindi saqlash omborlarida joylashtirilgan va keyinchalik qayta ishlanadigan kon qazish sanoati chiqindilari”.
Savdoni moliyalashtirish sohasidagi operatsiyalarni amalga oshirish uchun Koreya Respublikasi eksport-import bankining banklararo eksport kreditini jalb qilish chora-tadbirlari toʻgʻrisida
(resolution, 2005-05-06)

Oʻzbekiston Respublikasi bilan Koreya Respublikasi oʻrtasidagi iqtisodiy munosabatlarni yanada rivojlantirish, banklararo hamkorlikni chuqurlashtirish hamda savdoni mablagʻ bilan taʼminlash sohasidagi qoʻshma operatsiyalar samaradorligini oshirish va ularni amalga oshirish maqsadida Vazirlar Mahkamasi qaror qiladi: 1. Koreya Respublikasi Eksport-import banki bilan Oʻzbekiston Respublikasi Tashqi iqtisodiy faoliyat milliy banki oʻrtasida savdoni mablagʻ bilan taʼminlash sohasidagi operatsiyalarni amalga oshirish uchun 10 mln AQSH dollari miqdorida banklararo eksport krediti berish boʻyicha Anglashuv memorandumini imzolash toʻgʻrisida ahdlashuvga erishilganligi maʼlumot uchun qabul qilinsin. 2. Oʻzbekiston Respublikasi Moliya vaziri yuqorida koʻrsatib oʻtilgan Memorandumga muvofiq Oʻzbekiston Respublikasi Tashqi iqtisodiy faoliyat milliy bankining toʻlov majburiyatlari boʻyicha Koreya Respublikasi Eksport-import bankiga Oʻzbekiston Respublikasi Hukumati nomidan belgilangan tartibda kafolat berishga vakil qilinsin. 3. Oʻzbekiston Respublikasi Adliya vazirligi Oʻzbekiston Respublikasi Hukumatining Koreya Respublikasi Eksport-import bankiga kafolati boʻyicha yuridik xulosani belgilangan tartibda rasmiylashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi Oliy sudining tuzilmasiga oʻzgartirish kiritish toʻgʻrisida
(decree, 2013-10-21)

Oʻzbekiston Respublikasi Oliy sudining tuzilmasini takomillashtirish va sud-huquq islohotlarini yanada chuqurlashtirish maqsadida hamda Oʻzbekiston Respublikasi “Sudlar toʻgʻrisida”gi Qonunining 78-moddasiga asosan: 1. Oʻzbekiston Respublikasi Oliy sudining tuzilmasiga Oliy sud raisining oʻrinbosari lavozimi kiritilsin. 2. Oʻzbekiston Respublikasi Oliy sudining tuzilishi va shtatlar birligining soni 1 va 2-ilovalarga muvofiq tasdiqlansin. 3. Oʻzbekiston Respublikasi Moliya vazirligi va Oliy sudi Oʻzbekiston Respublikasi Oliy sudining xarajatlar smetasi va shtat jadvaliga tegishli oʻzgartirishlar kiritsin. 4. Oʻzbekiston Respublikasi Prezidentining 2002-yil 6-fevraldagi PF-3023-sonli “Oʻzbekiston Respublikasi Oliy sudining faoliyatini takomillashtirish toʻgʻrisida”gi Farmonining 1 va 2-ilovalari oʻz kuchini yoʻqotgan deb hisoblansin. 5. Mazkur Farmonning bajarilishini nazorat qilish Oʻzbekiston Respublikasi Prezidentining Davlat maslahatchisi T.Xudaybergenov zimmasiga yuklatilsin.
OʻZBEKISTON RESPUBLIKASI DAVLAT MULKI QOʻMITASINING NOMINI OʻZGARTIRISh TOʻGʻRISIDA
(decree, 2012-11-13)

Oʻzbekiston Respublikasi Prezidentining 2005-yil 30-apreldagi “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasini tashkil etish toʻgʻrisida”gi PF-3602-sonli Farmoni qabul qilinishi munosabati bilan hamda davlat boshqaruvi organlari oʻrtasida vazifalar, funksiya va vakolatlar aniq belgilab qoʻyilishini taʼminlash maqsadida: 1. Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasining nomi Oʻzbekiston Respublikasi Davlat mulkini boshqarish davlat qoʻmitasi (Davlat mulki qoʻmitasi) deb oʻzgartirilsin. 2. Oʻzbekiston Respublikasi Adliya vazirligi Davlat mulkini boshqarish davlat qoʻmitasi, Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi, boshqa manfaatdor vazirliklar va idoralar bilan birgalikda bir oy muddatda: qonun hujjatlariga ushbu Farmondan kelib chiqadigan oʻzgarishlar toʻgʻrisida Vazirlar Mahkamasiga takliflar kiritsin; vazirliklar va idoralarning normativ hujjatlari mazkur Farmonga muvofiqlashtirilishini taʼminlasin. 3. Ushbu Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin.
Xalqaro shartnomalarni tasdiqlash toʻgʻrisida
(resolution, 2005-05-02)

Qozogʻiston tomonidan quyidagi ikki tomonlama hukumatlararo bitimlarning kuchga kirishi uchun zarur boʻlgan davlat ichki tartib-taomillarning bajarilganligini hisobga olgan holda: 1. Tasdiqlansin: Oʻzbekiston Respublikasi Hukumati bilan Qozogʻiston Respublikasi Hukumati oʻrtasida 1998-yil 30 oktabrda Toshkent shahrida imzolangan jinoyatchilikka qarshi kurashish boʻyicha hamkorlik toʻgʻrisida Bitim; Oʻzbekiston Respublikasi Hukumati bilan Qozogʻiston Respublikasi Hukumati oʻrtasida 2001-yil 16-noyabrda Ostona shahrida imzolangan hukumat aloqalari sohasida hamkorlik toʻgʻrisida Bitim; Oʻzbekiston Respublikasi Hukumati bilan Qozogʻiston Respublikasi Hukumati oʻrtasida 2001-yil 16-noyabrda Ostona shahrida imzolangan oʻzbek-qozoq davlat chegarasi orqali oʻtkazish punktlari toʻgʻrisida Bitim. 2. Tashqi ishlar vazirligi mazkur xalqaro shartnomalarning kuchga kirishi uchun zarur boʻlgan davlat ichki tartib-taomillari bajarilganligi tegishli bildirishnomani yuborsin. 3. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralarning rahbarlari ushbu xalqaro shartnomalar kuchga kirgandan keyin belgilangan tartibda Oʻzbeksiton Respublikasining majburiyatlari amalga oshirilishi ustidan nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vazirining oʻrinbosari E.M. Gʻaniyev zimmasiga yuklansin.
TIJORAT BANKLARI TOMONIDAN FERMER XOʻJALIKLARIGA BOʻLGʻUSI HOSILNI GAROVGA OLGAN HOLDA KREDITLAR BERISh TARTIBI TOʻGʻRISIDA NIZOMGA QOʻShIMChALAR KIRITISh HAQIDA
(resolution, 2019-08-19)

Oʻzbekiston Respublikasining “Oʻzbekiston Respublikasi Markaziy banki toʻgʻrisida” va “Banklar va bank faoliyati toʻgʻrisida”gi qonunlari asosida Markaziy bank Boshqaruvi qaror qiladi: 1. “Tijorat banklari tomonidan fermer xoʻjaliklariga boʻlgʻusi hosilni garovga olgan holda kreditlar berish tartibi toʻgʻrisida nizom”ga (2004-yil 16-aprel, roʻyxat raqami 1337 — Oʻzbekiston Respublikasi Qonun hujjatlari toʻplami, 2004-yil, 15-son, 182-modda) ilovaga muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida roʻyxatdan oʻtgan kundan oʻn kundan soʻng kuchga kiradi. 1. 4-band quyidagi tahrirdagi yangi xatboshi bilan toʻldirilsin: “Tijorat banklari ushbu kreditlar boʻyicha imtiyozli foiz stavkalari belgilash borasida qaror qabul qilish huquqiga egalar”. 2. 5-band beshinchi xatboshidan keyin quyidagi tahrirdagi yangi xatboshi bilan toʻldirilsin: “Gʻalla hosilini oʻrish va paxta xomashyosi yigʻim-terimi xarajatlari uchun toʻlovlar”. 3. 10-band quyidagi tahrirdagi yangi xatboshi bilan toʻldirilsin: “Bunda, ushbu Nizomning 5-bandida keltirilgan ekinlarni yetishtirish xarajatlarining har bir turini moliyalashtirish uchun beriladigan kreditlarning eng koʻp miqdorini Oʻzbekiston Respublikasi Moliya vazirligi hamda Qishloq va suv xoʻjaligi vazirligi tomonidan har yilgi hosil uchun tasdiqlangan agrotexkartalardan kelib chiqqan holda belgilash tavsiya etiladi”. 4. Mazkur qoʻshimchalar Oʻzbekiston Respublikasi Moliya vazirligi, Qishloq va suv xoʻjaligi vazirligi, Davlat mulkini boshqarish va tadbirkorlikni qoʻllab-quvvatlash qoʻmitasi, Yer resurslari, geodeziya, kartografiya va davlat kadastri davlat qoʻmitasi hamda Dehqon va fermer xoʻjaliklari uyushmasi bilan kelishilgan.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining 2005-yil 10-fevraldagi “Uy-joy mulkdorlari shirkatlari faoliyatini takomillashtirish borasidagi qoʻshimcha chora-tadbirlar toʻgʻrisida”gi PQ-3-sonli qarorini ijro etish yuzasidan hamda kommunal xizmatlar sohasiga zamonaviy hisobga olish priborlari va resurslarni tejaydigan texnologiyalarni joriy etish boʻyicha tasdiqlangan Dasturga muvofiq: 1. Oʻzbekiston Respublikasi Prezidentining ilovaga muvofiq ayrim farmonlariga oʻzgartish va qoʻshimchalar kiritilsin. 2. 2005-yilning 1-sentabriga qadar: Oʻzbekiston Respublikasi Vazirlar Mahkamasining 2002-yil 28-martdagi “2002—2004-yillarda uy-joy fondini gazni hisobga olish priborlari bilan jihozlashga doir qoʻshimcha chora-tadbirlar toʻgʻrisida”gi 99-sonli qarorining 8-bandida belgilangan imtiyozlarning amal qilishi uzaytirilishi; hududiy gaz taʼminoti korxonalari uchun ekologiya soligʻi hamda Respublika yoʻl jamgʻarmasi, budjetdan tashqari Pensiya jamgʻarmasi, budjetdan tashqari Maktab taʼlimi jamgʻarmasiga toʻlovlarni hisoblash chogʻida aholiga sotilgan gazni hisobga olish priborlari qiymati soliqqa tortish obyektidan chiqarilishi belgilab qoʻyilsin. 3. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklatilsin. 1. Oʻzbekiston Respublikasi Prezidentining 2000-yil 19-dekabrdagi “Kommunal xizmatni boshqarish tizimini yanada isloh qilish toʻgʻrisida”gi PF-2791-sonli Farmonida: a) 1-bandda: uchinchi xatboshi quyidagi tahrirda bayon etilsin: “hududiy kommunal-foydalanish birlashmasini bevosita Toshkent shahar hokimligi qaramogʻiga topshirish”; toʻrtinchi xatboshi chiqarib tashlansin; b) 3-band quyidagi tahrirda bayon etilsin: “3. Qoraqalpogʻiston Respublikasi Vazirlar Kengashi, viloyatlar hokimliklari va Toshkent shahar hududiy kommunal-foydalanish birlashmasi zimmasiga quyidagi kommunal xizmatlar koʻrsatuvchi korxona va tashkilotlarning faoliyatini muvofiqlashtirish vazifalari yuklansin: aholiga kompleks uy-joy kommunal xizmatlar koʻrsatish, uni ichimlik suvi, markaziy isitish, kanalizatsiya bilan taʼminlash; uy-joy kommunal xoʻjaligi obyektlarini mavsumiy foydalanishga tayyorlash borasidagi ishlarni oʻtkazish; koʻp xonadonli uylarni kapital taʼmirlash boʻyicha ishlarni belgilangan tartibda tashkil etish; uy-joy egalari shirkatlari hamda yagona buyurtmachi xizmatlarini, uy-joy fondiga xizmat qilish va kommunal xizmatlar koʻrsatish boʻyicha muqobil pudrat tashkilotlarini tuzish uchun zarur tashkiliy-iqtisodiy shart-sharoitlarni yaratish; shaharlar va aholi punktlarini obodonlashtirish hamda sanitariya jihatidan tozalash borasidagi ishlarni tashkil etish.” 2. Oʻzbekiston Respublikasi Prezidentining 2001-yil 17-apreldagi “Kommunal xizmat koʻrsatish sohasida iqtisodiy islohotlarni chuqurlashtirishning yangi bosqichi toʻgʻrisida”gi PF-2832-sonli Farmoni 3-bandining uchinchi xatboshi chiqarib tashlansin.
BANKLARNI ROʻYXATGA OLISh VA LITSENZIYALASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2009-10-18)

Oʻzbekiston Respublikasi “Oʻzbekiston Respublikasining Markaziy banki toʻgʻrisida”gi Qonunining 7, 17-moddalariga asosan, Markaziy bank Boshqaruvi qaror qiladi: 1. “Banklarni roʻyxatga olish va ularga litsenziya berish tartibi toʻgʻrisida” nizomga (1999-yil 11-fevral, roʻyxat raqami 630) kiritilgan oʻzgartirish va qoʻshimchalar ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtganidan keyin oʻn kundan soʻng kuchga kiritilsin.
IXTIROGA OʻZBEKISTON RESPUBLIKASI PATENTINI BERISH UCHUN TALABNOMA TUZISH, TOPSHIRISH VA KOʻRIB CHIQISH QOIDALARIGA QOʻSHIMCHALAR KIRITISH TOʻGʻRISIDA
(order, 2026-03-25)

Oʻzbekiston Respublikasining “Ixtirolar, foydali modellar va sanoat namunalari toʻgʻrisida”gi Qonuniga muvofiq buyuraman: 1. Oʻzbekiston Respublikasi Davlat patent idorasi direktorining 2004-yil 2-fevraldagi 9-son buyrugʻi bilan tasdiqlangan “Ixtiroga Oʻzbekiston Respublikasi patentini berish uchun talabnoma tuzish, topshirish va koʻrib chiqish qoidalari”ga (2004-yil 22-mart, roʻyxat raqami 1329) qoʻshimchalar ilovaga* muvofiq kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan sanadan boshlab oʻn kundan soʻng kuchga kiradi.
IShLAB ChIQARILADIGAN VA REALIZATSIYA QILINADIGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2005-yilgi “Davlat budjeti parametrlari toʻgʻrisida”gi 610-conli qaroriga (Oʻzbekiston Respublikasi Qonun hujjatlari toʻplami, 2004-y., 52-son, 523-modda) muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2003-yil 7-martdagi 43 va 2003-37-sonli qaror bilan tasdiqlangan “Ishlab chiqariladigan va realizatsiya qilinadigan tovarlar (ishlar, xizmatlar) boʻyicha qoʻshilgan qiymat soligʻini hisoblab chiqarish va toʻlash tartibi toʻgʻrisida”gi yoʻriqnomaga (2003-yil 29-aprel, roʻyxat raqami 1238 — Meʼyoriy hujjatlar axborotnomasi, 2003-yil, 7-8-son; Oʻzbekiston Respublikasi Qonun hujjatlari toʻplami, 2004-yil, 40-41-son, 442-modda) ilovaga* binoan oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
AKKREDITATSIYA QILINGAN SERTIFIKATLAShTIRISh ORGANLARI VA SINOV LABORATORIYALARI (MARKAZLARI) FAOLIYATINI INSPEKSIYA NAZORATIDAN OʻTKAZISh QOIDALARINI TASDIQLASh TOʻGʻRISIDA
(order, 2015-11-23)

Oʻzbekiston Respublikasining “Mahsulotlar va xizmatlarni sertifikatlashtirish toʻgʻrisida” Qonuni va Oʻzbekiston Respublikasi Vazirlar Mahkamasining 2004-yil 5-avgustdagi 373-sonli “Oʻzbekiston davlat standartlashtirish, metrologiya va sertifikatlashtirish agentligi tuzilmasini takomillashtirish va uning faoliyatini tashkil etish toʻgʻrisida” qaroriga asosan buyuraman: 1. Akkreditatsiya qilingan sertifikatlashtirish organlari va sinov laboratoriyalari (markazlari) faoliyatini inspeksiya nazoratidan oʻtkazish qoidalari ilovaga* muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
OʻZBEKISTON RESPUBLIKASI MOLIYA VAZIRLIGI HUZURIDAGI BUDJETDAN TAShQARI PENSIYA JAMGʻARMASIGA ORTIQChA OʻTKAZILGAN MAJBURIY AJRATMALAR, BADALLAR VA BOShQA TOʻLOVLARNI QAYTARISh (HISOBGA OLISh) TOʻGʻRISIDA NIZOMNI TASDIQLASh HAQIDA
(resolution, 2008-01-31)

Oʻzbekiston Respublikasi Mehnat kodeksi, Oʻzbekiston Respublikasi “Fuqarolarning davlat pensiya taʼminoti toʻgʻrisida”gi Qonuni, Oʻzbekiston Respublikasi Vazirlar Mahkamasining 21-oktabr 2004-yil 490-sonli “Budjetdan tashqari Pensiya jamgʻarmasini boshqarishni yanada takomillashtirish toʻgʻrisida”gi qaroriga (Oʻzbekiston Respublikasi Qonun hujjatlari toʻplami, 2004-yil, 42-son, 447-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Ilova* qilinayotgan Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasiga ortiqcha oʻtkazilgan majburiy ajratmalar, badallar va boshqa toʻlovlarni qaytarish (hisobga olish) toʻgʻrisidagi nizom tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
OʻZBEKISTON RESPUBLIKASI VAZIRLAR MAHKAMASINING REGLAMENTIGA QOʻSHIMCHALAR KIRITISH TOʻGʻRISIDA
(resolution, 2019-03-25)

Vazirlar Mahkamasi majlislarini oʻtkazish hamda unda mahalliy ijro etuvchi hokimiyat organlari rahbarlarining ishtirok etishi tartibini takomillashtirish maqsadida Vazirlar Mahkamasi qaror qiladi: Vazirlar Mahkamasining 2005-yil 14-fevraldagi 62-son qarori (Oʻzbekiston Respublikasi QT, 2005-y., 2-son, 8-modda) bilan tasdiqlangan Oʻzbekiston Respublikasi Vazirlar Mahkamasi Reglamentining 64-bandi quyidagi mazmundagi xatboshilar bilan toʻldirilsin: “Vazirlar Mahkamasi majlisiga Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari yarim yillik va butun kalendar yil yakunlari boʻyicha respublikani ijtimoiy-iqtisodiy rivojlantirish va iqtisodiy islohotlarning natijalarini koʻrib chiqishda, shuningdek majlisda respublikaning muayyan hududini iqtisodiy va ijtimoiy-madaniy rivojlantirishni taʼminlash bilan bevosita bogʻliq masalalar koʻrilayotganda taklif etiladilar. Vazirlar Mahkamasining kalendar yilning birinchi chorak va toʻqqiz oylik yakunlari boʻyicha majlislariga Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining tegishli masalalar boʻyicha oʻrinbosarlari taklif etiladilar”.
HINDISTON RESPUBLIKASI BILAN HAMKORLIKNI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2020-09-28)

Oʻzbekiston Respublikasi Prezidentining 2005-yil 4—6-aprel kunlari Hindiston Respublikasiga qilgan Davlat tashrifi davomida erishilgan bitimlar va ahdlashuvlar amalga oshirilishini hamda Hindiston Respublikasi bilan siyosiy, savdo-iqtisodiy, harbiy-texnikaviy va gumanitar sohalardagi ikki tomonlama hamkorlikni kengaytirish uchun shart-sharoitlar yaratish maqsadida: 1. Davlat tashrifi davomida imzolangan Hindiston Respublikasi bilan ikki tomonlama hamkorlikni kengaytirishga qaratilgan bitimlar va erishilgan ahdlashuvlarni amalga oshirish boʻyicha tadbirlar rejasi ilovaga* muvofiq tasdiqlansin. Ushbu qarorning ilovasida koʻrsatilgan vazirliklar va idoralar, masʼul ijrochilar Hindiston Respublikasi bilan hamkorlikni yanada rivojlantirish boʻyicha tasdiqlangan tadbirlarning belgilangan muddatlarda bajarilishini taʼminlasin. 2. Oʻzbekiston Respublikasi Tashqi ishlar vazirligi, Tashqi iqtisodiy aloqalar agentligi Davlat tashrifi davomida imzolangan hujjatlar va bitimlarning bajarilishi ustidan tizimli nazorat oʻrnatsin. 3. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklatilsin.
QANDIM GURUHI KONLARI UChASTKASI, XAUZAK VA ShADI UChASTKALARI, ShUNINGDEK, QOʻNGʻIROT UChASTKASI BOʻYIChA 2004 YIL 16 IYuNDAGI MAHSULOT TAQSIMOTIGA OID BITIMNI BAJARISh DOIRASIDA OʻZBEKISTON RESPUBLIKASI BOJXONA ChEGARASI ORQALI OLIB OʻTILADIGAN TOVARLARNING BOJXONA RASMIYLAShTIRUV QOIDALARINI TASDIQLASh TOʻGʻRISIDA
(resolution, 2010-04-29)

Oʻzbekiston Respublikasining “Davlat bojxona xizmati toʻgʻrisida”gi Qonunining 6-moddasi, Oʻzbekiston Respublikasining “Yer osti boyliklari toʻgʻrisida”gi, “Mahsulot taqsimotiga oid bitimlar toʻgʻrisida”gi qonunlari, Oʻzbekiston Respublikasi Vazirlar Mahkamasining 2004-yil 11-iyundagi 276-sonli “Mahsulot taqsimotiga oid bitim shartlarida Oʻzbekiston Respublikasining Qandim guruhi, Xauzak, Shadi konlarini ochish va Ustyurt mintaqasida geologiya-qidiruv ishlarini oʻtkazish toʻgʻrisida”gi, 2004-yil 14-sentabrdagi 428-sonli “Qandim guruhi konlari uchastkasi, Xauzak va Shadi uchastkalari, shuningdek Qoʻngʻirot uchastkasi boʻyicha mahsulot taqsimotiga oid bitimni bajarish boʻyicha chora-tadbirlar toʻgʻrisida”gi qarorlariga muvofiq, Oʻzbekiston Respublikasi Davlat bojxona qoʻmitasi, Iqtisodiyot vazirligi va Tashqi iqtisodiy aloqalar agentligi qaror qiladi: 1. Qandim guruhi konlari uchastkasi, Xauzak va Shadi uchastkalari, shuningdek Qoʻngʻirot uchastkasi boʻyicha 2004-yil 16-iyundagi mahsulot taqsimotiga oid bitimni bajarish doirasida Oʻzbekiston Respublikasi bojxona chegarasi orqali olib oʻtiladigan tovarlarning bojxona rasmiylashtiruv qoidalari ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
OʻZBEKISTON RESPUBLIKASI QISHLOQ VA SUV XOʻJALIGI VAZIRLIGI HUZURIDAGI OʻRMON XOʻJALIGI BOSH BOSHQARMASI TOʻGʻRISIDAGI NIZOMGA QOʻSHIMCHALAR KIRITISH HAQIDA
(resolution, 2017-07-31)

Vazirlar Mahkamasining “Qishloq va suv xoʻjaligi vazirligining Oʻrmon xoʻjaligi bosh boshqarmasi huzurida Manzarali bogʻdorchilik va oʻrmon xoʻjaligi respublika ilmiy-ishlab chiqarish markazini tashkil etish toʻgʻrisida” 2005-yil 2-martdagi 76-son qarorining 8-bandini bajarish yuzasidan Vazirlar Mahkamasi qaror qiladi: 1. Vazirlar Mahkamasining 2001-yil 30-martdagi 160-son qarori (Oʻzbekiston Respublikasi QT, 2001-y., 3-son, 20-modda) bilan tasdiqlangan Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi toʻgʻrisidagi nizomga ilovaga muvofiq qoʻshimchalar kiritilsin. 2. Oʻzbekiston Respublikasi Qishloq va suv xoʻjaligi vazirligi manfaatdor vazirliklar va idoralar bilan kelishgan holda bir oy muddatda Oʻzbekiston Respublikasi Qishloq va suv xoʻjaligi vazirligi huzuridagi Oʻrmon xoʻjaligi bosh boshqarmasi tuzilmasi boʻyicha takliflar kiritsin. 3. Mazkur qarorning bajarilishini nazorat qilish Agrosanoat va suv xoʻjaligi komplekslari masalalari axborot-tahlil departamenti zimmasiga yuklansin. 1. II boʻlimning 5-bandi quyidagi mazmundagi oʻn ikkinchi xatboshi bilan toʻldirilsin: “ichki va tashqi bozor ehtiyojini oʻrganish asosida respublika manzarali bogʻdorchiligini rivojlantirishning yagona strategiyasini ishlab chiqish va amalga oshirishni tashkil etadi”; oʻn ikkinchi — oʻn beshinchi xatboshilar tegishli ravishda oʻn uchinchi — oʻn oltinchi xatboshilar deb hisoblansin. 2. III boʻlimning 8-bandi quyidagi mazmundagi xatboshilar bilan toʻldirilsin: “manzarali oʻsimliklar koʻchatlarini oʻstirishning ilmiy asoslarini hamda istiqbolli texnologiyalari ishlab chiqilishi va joriy etilishini tashkil qiladi; manzarali oʻsimliklar koʻchatlarini sertifikatlash va standartlashtirishning yagona tizimi ishlab chiqilishi va joriy etilishini tashkil qiladi; mintaqalarning tuproq-iqlim sharoitlarini hisobga olgan holda manzarali oʻsimliklarni rayonlashtirish boʻyicha tavsiyalar ishlab chiqishni tashkil qiladi; turli xoʻjalik yurituvchi subyektlarga manzarali oʻsimliklar oʻstirishda ilmiy-metodik va ishlab chiqarish yordami koʻrsatilishini tashkil qiladi”. 3. 12-band quyidagi mazmundagi xatboshilar bilan toʻldirilsin: “Manzarali bogʻdorchilik va oʻrmon xoʻjaligi respublika ilmiy-ishlab chiqarish markazi direktori Oʻzbekiston Respublikasi Qishloq va suv xoʻjaligi vaziri tomonidan Oʻzbekiston Respublikasi Vazirlar Mahkamasi bilan kelishgan holda lavozimga tayinlanadi. Manzarali bogʻdorchilik va oʻrmon xoʻjaligi respublika ilmiy-ishlab chiqarish markazi direktorining oʻrinbosarlari Oʻrmon xoʻjaligi bosh boshqarmasi boshligʻi tomonidan Oʻzbekiston Respublikasi Qishloq va suv xoʻjaligi vazirligi bilan kelishgan holda lavozimga tayinlanadi. Oʻrmon xoʻjaligi bosh boshqarmasining idoraviy mansub tashkilotlari rahbarlari, shuningdek Manzarali bogʻdorchilik va oʻrmon xoʻjaligi respublika ilmiy-ishlab chiqarish markazi tarkibiga kiradigan tashkilotlar rahbarlari Oʻrmon xoʻjaligi bosh boshqarmasi boshligʻi tomonidan lavozimga tayinlanadi”.
RESPUBLIKA KOʻChMAS MULK BIRJASIDA AUKSION SAVDOLARINI OʻTKAZISh TARTIBI TOʻGʻRISIDA NIZOMNI TASDIQLASh HAQIDA
(resolution, 2012-08-18)

Oʻzbekiston Respublikasining Fuqarolik kodeksiga muvofiq Oʻzbekiston Respublikasi Davlat mulki qoʻmitasi qaror qiladi: 1. Respublika koʻchmas mulk birjasida auksion savdolarini oʻtkazish tartibi toʻgʻrisida nizom ilovaga* muvofiq tasdiqlansin. 2. Davlat mulki obyektlarini auksion va konkurs asosida xususiylashtirish toʻgʻrisidagi Vaqtinchalik nizom (1994-yil 17-may, roʻyxat raqami 54) va unga kiritilgan oʻzgartirish va qoʻshimchalar (1995-yil 9-noyabr, roʻyxat raqami 54-1) auksion savdolariga oid qismida oʻz kuchini yoʻqotgan deb hisoblansin.